《猩猩》
宋代·方一夔

醉酒水钩吻，短屐木连琐。猩猩见且骂，尔欲寝处我。

吾属从此逝，相语此最叵。行行指忽动，念念颐亦朵。

试来衣食之，危机忽交堕。糟醨自熏煮，绳索自缠裹。

猎者蹑其踪，群队相随坐。盛血乱殷红，剪发供剃鬌。

明知好是饵，不悟贪为祸。君看得意处，早转潮头柁。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。